Starul serialului TV “Cesar și câinii” vine pentru prima dată în România pentru a oferi fanilor un spectacol de dresaj. Bucureştiul se numără printre oraşele europene pe care dresorul le va vizita anul viitor în cadrul turneului “Once Upon a Dog Tour 2017”. Spectacolul se va desfăşura pe 21 martie, la Sala Polivalentă.

Specializat fiind în corectarea comportamentelor neplăcute, Cesar Millan invită iubitorii de câini din România să se înscrie alături de câinele lor în programul de selecție pentru 10 câini problemă cu care Cesar va lucra live, în timpul show-ului, așa cum proceda cu cazurile prezentate în emisiunea sa TV.

Cesar Millan a devenit celebru pentru talentul și dedicarea cu care se implică în dresarea câinlor, fiind considerat un maestru al psihologiei canine. A dovedit că poate rezolva probleme ce țin de fobii speciale ale câinilor, comportament deviant agresiv, sau dimpotrivă, comportament marcat de frică excesivă manifestată nejustificat și o mulțime de alte situații neobișnuite care necesită implicarea unui specialist în psihologie canină.